stanford-oval/wikipedia huggingface dataset:
Aleksi Honka
Ura

Honka on Diskoksen kasvatti. Hän siirtyi kaudeksi 2008–2009 JYPin C-nuoriin. Kaudella 2010–2011 Honka toimi seuran B-nuorten varakapteenina. Kaudeksi 2011–2012 hän siirtyi kasvattajaseuransa Diskoksen A-nuorten I-divisioonajoukkueeseen. Kaudeksi 2012–2013 Honka siirtyi sarjatasoa ylemmäs Saimaan Pallon A-nuorten SM-liigajoukkueeseen. Hän nousi joukkueen varakapteeniksi. Honka oli SaiPan tehokkain puolustaja tehoilla 6+13=19.
Kaudeksi 2014–2015 Honka palasi kotikaupunkiinsa ja siirtyi vuoden mittaisella sopimuksella Mestis-joukkue JYP-Akatemiaan. Hänen tulokaskautensa toi 45 runkosarjaottelussa tehot 5+3=8 ja kuudessa playoff-ottelussa kaksi syöttöpistettä. Kaudella 2015–2016 Honka pelasi Akatemian ohella myös viisi ja kaudella 2016–2017 neljä ottelua lainalla Suomi-sarjajoukkue D-Kiekossa. Jälkimmäisellä kaudella Akatemia menetti karsintojen päätteeksi sarjapaikkansa ja lopetti lopulta toimintansa.
Honka siirtyi kaudeksi 2017–2018 vuoden mittaisella sopimuksella Ranskan Ligue Magnusin Chamonix HC:hen. Hän teki miesten pääsarjadebyyttinsä kauden avauskierroksella 12. syyskuuta 2017 Rouen Hockey Élitea vastaan. Honka pelasi 18 runkosarjaottelua tehden kaksi syöttöpistettä, kunnes hän joutui jättämään Chamonixin joulukuussa 2017. Kuusi päivää myöhemmin Hongan ilmoitettiin siirtyvän sarjatasoa alemmas FFHG Division 1:n Remparts de Toursiin. Toukokuussa 2018 hän teki joukkueen kanssa vuoden mittaisen jatkosopimuksen. Honka oli kaudella 2018–2019 Toursin tehokkain puolustaja tehoilla 4+11=15.
Kaudeksi 2019–2020 Honka palasi Suomeen ja siirtyi vuoden mittaisella sopimuksella Suomi-sarjajoukkue Kiekko-Espooseen. Hän ei ole pelannut ammattilaisena tuon kauden jälkeen.
Perhe

Hongan isoveli Valtteri sekä pikkuveljet Julius ja Anttoni ovat pelanneet myös jääkiekkoa. Heistä Julius pelasi kaudella 2018–2019 puolustajana NHL-seura Dallas Starsin organisaatiossa ja Anttoni pelaa puolustajana JYPin SM-liigajoukkueessa. Hänellä on myös Carolina Hurricanesin NHL-varaus vuodelta 2019 Valtteri Honka pelasi hyökkääjänä alemmissa sarjoissa. Veljesten isä Matti Honka pelasi omalla urallaan II-divisioonaa Lohi-Kiekossa.
Aleksandr Štšemerov

| Aleksandr Štšemerov> Henkilötiedot |
| --- | --- |
Syntynyt: 2. kesäkuuta 1997 (ikä 27) Jekaterinburg, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  oikea
Pituus:  181 cm
Paino:  90 kg
Seura
Seura:  Amur Habarovsk
Sarja:  KHL
Pelinumero:  55
Pelaajaura
Pääsarjaura:  2012–
Aik. seurat:  Sputnik Nižni Tagil (VHL) Gornjak Utšaly (VHL) Pelicans (SM-liiga) Avtomobilist Jekaterinburg (KHL)
KHL-varaus:  4. varaus, 2014 Avtomobilist Jekaterinburg
Aleksandr Ivanovitš Štšemerov (ven. Александр Иванович Щемеров; s. 2. kesäkuuta 1997 Jekaterinburg, Venäjä) on venäläinen jääkiekkopuolustaja, joka pelaa KHL-seura Amur Habarovskissa. Hän laukoo oikealta.
Ura > Seuraura

Štšemerovin kasvattajaseura on Junost Jekaterinburg. Hän aloitti MHL-junioriliigan Avto Jekaterinburgissa kaudella 2013–2014, jonka jälkeen Avtomobilist Jekaterinburg varasi Štšemerovin koko KHL:n varaustilaisuuden neljäntenä pelaajana kesällä 2014. Hän oli varaustilaisuuden ensimmäisenä varattu puolustaja.
Kaudella 2015–2016 Štšemerov nousi Avtomobilist Jekaterinburgin KHL-joukkueeseen, jossa hänen tulokaskautensa toi 44 runkosarjaottelussa kaksi syöttöpistettä. Štšemerov edusti joukkuetta myös Spengler Cupissa, jossa hän pelasi yhden ottelun. Štšemerov teki KHL-debyyttinsä runkosarjan avauskierroksella 26. elokuuta 2015 vieraissa Traktor Tšeljabinskiä vastaan. Hän sai ottelussa jääaikaa 13.41 minuuttia. Kaudella 2016–2017 Štšemerov teki KHL:ssä 44 runkosarjaottelussa tehot 1+4=5. Hän teki KHL-uransa avausmaalin 7. lokakuuta 2016 Neftehimik Nižnekamskia vastaan. Štšemerovin osuma jäi Avtomobilistin 3–2-voittoon päättyneen ottelun ratkaisumaaliksi. Štšemerov pelasi kauden aikana miesten pelejä myös kolmen ottelun verran VHL-joukkue Sputnik Nižni Tagilissa. Kesäkuussa 2017 hän teki Avtomobilistin kanssa kaksivuotisen jatkosopimuksen.
Štšemerov pelasi kaudella 2017–2018 KHL:ssä 17 runkosarja- ja yhden playoff-ottelun tehden yhden maalin. Hän pelasi Avtomobilistin uudessa farmijoukkueessa, Gornjak Utšalyssa viisi ottelua. Suurimman osan kaudestaan Štšemerov pelasi kuitenkin Avto Jekaterinburgin MHL-joukkueessa. Kaudella 2018–2019 hän ehti pelasi Gornjak Utšalyssa 15 ottelua. Štšemerov valittiin 16. lokakuuta 2018 VHL:n viikon puolustajaksi. Seuraavana päivänä hän siirtyi korkeamman pelillisen tason perässä loppukauden kattavalla sopimuksella SM-liigajoukkue Pelicansiin. Syyskuussa 2019 Avtomobilist lainasi Štšemerovin Pelicansiin myös kaudeksi 2019–2020. Hänen kolme osumaansa riittivät joukkueen puolustajien sisäisen maalipörssin jaettuuaan voittoon Jarkko Pynnösen sekä kesken kauden Sveitsiin siirtyneen Topi Jaakolan kanssa.
Ura > Maajoukkueura

Štšemerov pelasi alle 18-vuotiaiden MM-kilpailuissa vuonna 2015. Hän pelasi myös alle 19-vuotiaiden World Junior A Challengessa vuonna 2014, jolloin Štšemerov voitti pronssia. Hän on pelannut myös kaksi ottelua Venäjän B-maajoukkueessa.
Ammorhynchus

| Ammorhynchus |
| --- | --- |
 Triaskausi Keskitriaskausi, 247-242 Ma  PreЄ Є O S D C P T J K Pg N  ↓   
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia/Sauropsida
Alaluokka::  Diapsidit Diapsida
Osaluokka::  Archosauromorpha
Lahko::  †Rhynchosauria
Suku::  †Ammorhynchus
Laji::  navajoi
Kaksiosainen nimi
 † Ammorhynchus navajoi  Nesbitt & Whatley, 2004 
Infobox OKNimi-testi OK: 
Ammorhynchus on sukupuuttoon kuollut triaskautinen Rhynchosauriaan kuuluva matelijasuku. Sukuun kuuluu yksi laji Ammorhynchus navajoi. Se oli Rhynchosaurian lajeille tyypilliseen tapaan kasvinsyöjä.
Ani Juntunen

Ani Juntunen (s. 20. huhtikuuta 1996 Savonlinna) on suomalainen keilaaja. Hän saavutti vuoden 2021 MM-kilpailuissa pronssia parikilpailussa ja joukkuekilpailussa. Vuoden 2022 Euroopan-mestaruuskilpailuissa hän saavutti pronssia parikilpailussa ja triokilpailussa.
Juntunen on voittanut Suomen-mestaruuden joukkuekilpailussa vuosina 2016 ja 2018 sekä SM-liigamestaruuden vuonna 2017. Parikilpailussa hän saavutti SM-hopeaa vuonna 2018. Seuratasolla Juntunen edustaa porilaista Giantsia.
Juntunen on kerran keilannut täyden 300 pisteen sarjan, tammikuussa 2017.
Alkukampelat

| Alkukampelat |
| --- | --- |
 Alkukampela (Psettodes erumei)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Kampelakalat Pleuronectiformes
Heimo::  Alkukampelat  Psettodidae  Regan, 1910
Suku::  Psettodes  Bennett, 1831
Katso myös
   Alkukampelat Wikispeciesissä   Alkukampelat Commonsissa 
Infobox OKNimi-testi OK: 
Alkukampelat (Psettodidae) on kampelakaloihin kuuluva heimo. Heimon ainoa suku on Psettodes, jonka lajeja tavataan Länsi-Afrikan rannikkoseudulta ja indopasifiselta merialueelta.
Lajit ja anatomia

Varhaisimmat alkukampeloiden heimoon kuuluvien lajien fossiilit on ajoitettu eoseenikaudelle. Nykyään heimossa elää yksi suku ja kolme lajia. Lajit ovat alkukampela (Psettodes erumei), piikkialkukampela (P. bennettii) ja täpläalkukampela (P. belcheri). Alkukampeloita pidetään kampelakalojen lahkon alkeellisempana heimona, muun muassa niiden selkänikamien määrä on pienempi kuin muilla lahkon heimoilla. Suurin heimon lajeista, alkukampela, voi saavuttaa 64 cm:n pituuden. Alkukampelalajit ovat ruumiinmuodoltaan ovaalinmallisia ja litteähköjä, mutta eivät yhtä litteitä kuin eräät muun kampelakalat. Selkä- ja peräevät ovat piikikkäät ja eivät ulotu päähän asti. Pyrstöevä on muodoltaan viuhkamainen ja erillään selkä- ja peräevistä. Alkukampeloiden silmät voivat sijaita joko oikealla tai vasemmalla kyljellä. Heimon kalojen suu on kookas ja hampaat ovat kartiomaiset ja suurikokoiset. Alkukampelalajien kyljet ovat  eriväriset. Silmätön kylki on valkoinen tai vaalean ruskea ja kylki, jossa silmät sijaitsevat, on tumman ruskea.
Levinneisyys ja elintavat

Kaksi alkukampeloiden heimon lajeista, piikkialkukampela ja täpläalkukampela elävät Afrikan länsirannikolla ja alkukampelaa tavataan indopasifiselta merialueelta. Heimon kalat uivat kampelakaloille epätyypillisesti pystyasennossa. Alkukampeloiden ravintoa ovat toiset pienemmät kalat. Heimon lajeja pyydystetään ruokakaloiksi.
Alfa Ophiuchi

| Rasalhague |
| --- | --- |

Nimen alkuperä:  arabiaa, tarkoittaa ”käärmeenkantajan päätä”
Bayerin designaatio:  Alfa Ophiuchi, Alpha Ophiuchi, Alf Oph, Alp Oph, α Ophiuchi, α Oph
Flamsteedin designaatio:  55 Ophiuchi
HR-designaatio:  HR 6556
HD-designaatio:  HD 159561
Muut designaatiot:  BD +12° 3252, Gl 681, HIP 86032, SAO 102932
Fyysiset ominaisuudet
Näennäinen kirkkaus:  2,07 mv
Absoluuttinen kirkkaus:  1,248 Mv
Valovoima:  25,1-25,6 L☉ aurinkoa
Spektriluokka:  A5III (A) / K5-7V (B)
Väri-indeksi:  B-V 0,15 U-B 0,10
Lämpötila:  7,880–8,050 K
Massa:  2,4 (A) / 0,85 (B) M☉
Säde:  2,6 (A) R☉
Pyörimisnopeus:  240 km/s
Ikä:  0,77±0,03 miljardia v
Astrometriset ominaisuudet
Tähdistö:  Käärmeenkantaja, Ophiuchus
Rektaskensio (J2000):  17h 34m 56,1s
Deklinaatio (J2000):  +12° 33′ 36,13″
Etäisyys:  48,6 ± 0,8 valovuotta (14,9 ± 0,2  parsekia)
Parallaksi:  67,13 ± 1,06 mas
Säteisnopeus:  +12.6 km/s
Ominaisliike:  RA:108,07 mas/v  dekl.: -221,57 mas/v
Alfa Ophiuchi (α Oph/α Ophiuchi) eli Rasalhague on kaksoistähti ja Käärmeenkantajan tähdistön kirkkain tähti.
Nimi

Alfa Ophiuchin perinteinen nimi, Rasalhague tai Ras Al Hague, tulee arabiasta: رأس الحوا raʼs al-ḥawwāʼ, mikä tarkoittaa ”käärmeenkantajan päätä”. IAU:n tähtien nimistötyöryhmä vahvisti Rasalhaguen Alfa Ophiuchin viralliseksi käyttönimeksi vuonna 2016.
Ominaisuudet

Rasalhague on kaksoistähtijärjestelmä, jonka A-komponentti on valkoinen jättiläistähti, ja B-komponentti oranssi pääsarjan tähti. Niiden kiertoaika on noin 8,62 vuotta. Alfa Ophiuchi A:n massa on noin 2,4 Auringon massaa, ja B:n 0,85 Auringon massaa.
Kaksoistähden yhteinen näennäinen kirkkaus on 2,07, ja ne sijaitsevat noin 48,6 valovuoden (14,9 parsekia) päässä Maapallosta. Alfa Ophiuchi A:n spektriluokka on A5 III, eli se on jättiläistähti, joka on poistunut pääsarjasta kulutettuaan loppuun vedyn ytimestään. Sen valovoima on noin 25 kertaa Auringon valovoima, ja pintalämpötila noin 8 000 kelviniä.
Ominaisuudet > Pyöriminen

Alfa Ophiuchi A pyörii erittäin nopeasti. Sen pyörimisnopeus on 240 km/s, joka on lähes 90 prosenttia rajanopeudesta, jolla tähti lentäisi hajalle. Tästä syystä se on voimakkaasti litistynyt: tähden napasäde on 2,388 Auringon sädettä ja ekvaattorisäde on noin 2,858 Auringon sädettä, eli noin 20 prosenttia suurempi. Litistyneisyyden ja suuren pyörimisnopeuden takia painovoima tähden navoilla on suurempi kuin sen päiväntasaajalla. Tästä seuraa myös, että se on kuumempi ja valovoimaisempi navoiltaan kuin päiväntasaajaltaan. Alfa Ophiuchi A:n pintalämpötilan lasketaan olevan 9 384 kelviniä navoilla, mutta vain 7 569 kelviniä päiväntasaajalla.
Alfa Ophiuchin pyörimisakseli on 87,7° ± 0,4° kulmassa linjaan Maasta, eli se näkyy lähes tarkalleen sivulta päin.
Nopeasti pyörivä tähti litistyy navoiltaan ja pullistuu päiväntasaajaltaan.
Alexsander Freitas

| Alexsander Freitas |
| --- | --- |

Henkilötiedot
Aiheesta muualla
IMDb
Alexsander Freitas (s. 1974 Rio de Janeiro) on Los Angelesiin asettunut brasilialainen homopornonäyttelijä, jolla on juuria lisäksi Italiassa. Hänellä on ollut toinen ura kehonrakentajana. Homopornoelokuvissa esiintymisen hän aloitti vuonna 2009, ja hän on keskittynyt top-rooleihin. Hän oli ehdolla vuoden 2010 GayVN-palkinnon saajaksi luokissa Best Duo Sex Scene ja Best Group Sex Scene. Vuonna 2011 hän voitti yhdessä Dominic Pacificon ja Spencer Reedin kanssa Grabby-palkinnon Best three way -kategoriassa (Adrenaline). Hän oli myös ehdolla vuoden 2014 Grabbys-palkinnon saajaksi luokassa Manly Man.
Aiheesta muualla

Viralliset sivut (Arkistoitu – Internet Archive) (englanniksi)
Internet Adult Film Database: Alexsander Freitas (englanniksi)
Andienamatsoni

| Andienamatsoni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Amatsonit Amazona
Laji::  mercenarius
Kaksiosainen nimi
 Amazona mercenarius  (Tschudi), 1844 
Katso myös
   Andienamatsoni Wikispeciesissä   Andienamatsoni Commonsissa 
Infobox OKNimi-testi OKIUCN-testi OK: 
Andienamatsoni (Amazona mercenarius) on eteläamerikkalainen papukaija. Sen elinympäristö käsittää Andien rinteet Venezuelassa, Kolumbiassa, Ecuadorissa, Perussa ja Boliviassa. Siitä tunnetaan kaksi alalajia. Lajin holotyypin kuvaili Johann Jakob von Tschudi Perusta 1844.
Andienavosetti

| Andienavosetti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Avosetit Recurvirostridae
Suku::  Avosetit Recurvirostra
Laji::  andina
Kaksiosainen nimi
 Recurvirostra andina  Philippi & Landbeck, 1861 
Katso myös
   Andienavosetti Wikispeciesissä   Andienavosetti Commonsissa 
Infobox OKNimi-testi OKIUCN-testi OK: 
Andienavosetti (Recurvirostra andina) on eteläamerikkalainen kahlaaja. Sen elinympäristö käsittää Andien aluetta Perun keskiosista etelään Bolivian pohjoisosiin, Pohjois-Chileen ja Luoteis-Argentiinaan. Lajin holotyypin kuvailivat Rudolph Amandus Philippi ja Christian Ludwig Landbeck Laguna Parinacochasta Perusta 1861.
Andien mainingit

| Andien mainingit |
| --- | --- |
Kirjailija:  Pablo Neruda
Suomennos
Suomentaja:  Pentti Saaritsa
Julkaistu:  Tammi
Sivumäärä:  169
Löydä lisää kirjojaKirjallisuuden teemasivulta
Andien mainingit on kokoelma Pablo Nerudan runoja, jotka on suomentanut Pentti Saaritsa.
Kokoelma sisältää suomennosvalikoiman Nerudan runoja vuosilta 1921-1937, kokoelman Canto general (1950) ja runoja vuosilta 1954-1969. Kokoelman on luonnehdittu sisältävän hänen parasta tuotantoaan[lähde? ].
Alkulan tila

Alkulan tilan päärakennus pihapiiristä kuvattuna vuonna 2018.
Alkulan tila, mukaan lukien Alkulan talo, sijaitsevat Alkulassa, Vanhan Vaasan pohjoispuolella Vaasassa. Vaasan kaupungin omistamaan tilaan kuuluu nykyisin 1700-luvulla rakennettu päärakennus, puutarha ja eläinaitauksia.
Tilan nimi on peräisin sen entiseltä asukkaalta August Alexander Levónilta, joka perusti sinne Suomen ensimmäisen höyrymyllyn.
Historia

Alkulan tila toimi Abraham Wasastjernan tupakkaviljelmänä vuodesta 1773 seuraavan vuosisadan alkuun. Vaasalainen tehtailija August Alexander Levón osti tilan vuonna 1847 ja perusti sinne seuraavana vuonna väritehtaan. Vuonna 1849 Levón laajensi tuotantoaan rakentamalla tilalle Suomen ensimmäisen höyrymyllyn.
Päärakennus ja Alkula säilyivät Vaasan palosta vuonna 1852. Palon jälkeen kaupunki siirrettiin meren ääreen, jonne myös Levón keskitti toimintansa. Alkulan myllyn tuotanto siirrettiin kaupungin uudelle paikalle vuonna 1876. Levónin kuoleman jälkeen tila myytiin maanviljelystarkoituksiin ja lopulta vuokrattavaksi. Tila oli asumiskäytössä 1970-luvulle saakka, minkä jälkeen kaupunki lunasti sen vuonna 1976. Tilan päärakennus ränsistyi ja pysyi autiona aina 1990-luvulle saakka, jolloin se kunnostettiin Pohjanmaan museon ohjeiden mukaan.
Nykyisin tilaa ylläpitää ja käyttää Vaasan 4H-järjestö.
Aiheesta muualla

Alkulan tila Vaasan 4H-yhdistyksen sivuilla
Vaasan kaupunkiympäristö
| --- | --- |
Puistot:   Aaltopuisto  Alkulan puisto  Alppiruusupuisto  Arboretum  Asemapuisto  Bergmanin puisto  Edvininpolku  Hietalahdenpuisto  Hovioikeudenpuisto  Inkerinpuisto  Isolahden uimaranta  Jukolanpuisto  Jääkärinpuistikko  Kalarannanpuisto  Kasarmintorin puisto  Kaupungintalon puisto  Kirkkopuisto  Kirjastonpuisto  Kirsikkapuisto  Kivikkopuisto · Klemetinpuisto  Koivupuisto · Kotirannanpuisto  Kulmakadun puisto  Kuninkaankartanon puisto  Kustaanlinnanpuisto  Kuunmaisemanpuisto  Kyröntienpuisto  Käämijänpolun puisto  Laamanninpuisto  Lammassaarenpuisto  Lehmuspuisto  Lions-puisto  Läntisen Pitkäkadun korttelipuisto  Maankohoamispuisto  Majavan puisto  Mansikkasaaren puisto  Marianpuisto  Mäkikaivontien toripuisto  Onkilahdenpuisto  Palosaaren toripuisto  Paukkulanpuisto  Pikitehtaanpuisto  Pyhän Marian kirkonpuisto  Radiotien puisto  Rajametsänpuisto  Rantatienpuisto  Rauniopuisto  Räätälinsaari  Salmipuisto  Satamapuisto  Semaforin puisto  Setterberginpuisto  Sorvarinkadun puisto  Suvilahden toripuisto  Tammikaivonpuisto  Tamronpuisto  Teirinpuisto  Terapiasaari  Tiklaspuisto  Vanhan Vaasan asemanpuisto  Vanhan Vaasan kirkkokujanne  Vanhan Vaasan Yxgärde  Vapaudentien puisto  Variskari  Viikingan uimaranta  Viilarinpuisto  Wolffinpuisto 
Rakennukset ja alueet:   Alkulan tila  Espen  Huutoniemen kirkko  Kipinän talo  Kukkaistalo  Kurtenia  Loftet  Maaherrantalo  Meteoriihi  Mustasaaren kirkko  Palosaaren kirkko  Piispasen talo  Pyhän Nikolaoksen kirkko  Rewell Center  Strömsö  Sundomin kirkko  Söderfjärden  Södersundin tuulimylly  Tropiclandia  Vaasan hallintotalo  Vaasan kauppahalli  Vaasan kauppakoulu  Vaasan kauppatori  Vaasan kaupungintalo  Vaasan kirkko  Vesiylioikeus  Vetokannaksen kirkko  Vähänkyrön kirkko  Wasaborgin talo  Wasa Station  Öjbergetin näkötorni 
Patsaat ja veistokset:   100 vuotta rautatien konepajatoimintaa  1939–1944 sotien sankarihaudat  A. A. Levón  Antiikkipatsasjäljennökset  Artturi Leinonen  Auringon lapsi  C. A. Setterberg  Edvinin taidepuisto ja korsukylä  Elämän tie  Gridlock  Heikki Klemetti  Hiljaiset päivät  Härveli-Manick  Inhimilli  J. L. Runeberg  Joachim Kurtén  Jääkäripatsas  Jäätie  Karhu  Karjalaan jääneiden vainajien muistomerkki  Kirkas askel  Lento  Liikenteessä kuolleiden lasten muistomerkki  Lintunainen (Jarl Hemmer)  Lotta-patsas  Luotsi-suihkukaivo  Maasta ja auringosta  Matkakuume  Max  Meander  Merikotka  Merituuli-suihkukaivo  Mussorin pitäjä 600 vuotta  Mustasaaren koulun sankarivainajat  Peikko ja Impi  Pohjanmaan jääkäripataljoonan muistokivi  Ruotsinmaalaisten vapaaehtoisten hauta  Sailing City  Sibylla  Sopimus  Sri Chinmoy  Sundomin kylä 600 vuotta  Suomen Vapaudenpatsas  Syvä jano  Tiedonportaat  Tilateos Cyclus  Toivo Kuula  Totikivi  Triviaalikoulun muistopylväs  Tuulipinta  Työläisten ja torppareiden muistomerkki  Vaasan Jaakkoo  Varjoja metsässä  Veera  Vuoden 1918 muistokivi  Yrittäjäpatsas  Zacharias Topelius
Ahvenlampi (Saarijärvi, Kukko)

| Ahvenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°37′13″N, 24°45′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarhianjoen alue (35.63)
Laskujoki:  oja Kiminginjärveen 
Järvinumero:  35.637.1.008
Mittaustietoja
Pinnankorkeus:  211,6 m  
Rantaviiva:  1,116 km  
Pinta-ala:  5,758 ha  
Saaria:  ei saaria 
 fiAhvenlampi 
Ahvenlampi  on Keski-Suomessa Saarijärvellä Kukon kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 5,8 hehtaaria ja se on 350 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Kiminginjoen valuma-alueeseen (35.637) se kuuluu.
Andienaratti

| Andienaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Vuoriaratit Bolborhynchus
Laji::  orbygnesius
Kaksiosainen nimi
 Bolborhynchus orbygnesius  (Souancé), 1856 
Katso myös
   Andienaratti Wikispeciesissä   Andienaratti Commonsissa 
Infobox OKNimi-testi OKIUCN-testi OK: 
Andienaratti (Bolborhynchus orbygnesius) on eteläamerikkalainen papukaija, joka elää Perun ja Pohjois-Bolivian ylängöillä. Sen holotyypin kuvaili Charles de Souancé Yungasista Boliviasta 1856.
Alpino (F580)

| Alpino |
| --- | --- |
 Alpino

Aluksen vaiheet
Rakentaja:  Cantieri navali Riuniti, Riva Trigoso
Kölinlasku:  27. helmikuuta 1963
Laskettu vesille:  10. kesäkuuta 1967
Palveluskäyttöön:  14. tammikuuta 1968
Poistui palveluskäytöstä:  31. maaliskuuta 2006
Tekniset tiedot
Uppouma:  2 000 t (standardi) 2 700 t (kuormattu)
Pituus:  113,0 m (kokonaispituus)
Leveys:  13,10 m
Syväys:  3,8 m
Koneteho:  56 000 shp
Nopeus:  29 solmua
Miehistöä:  263
Aseistus
Aseistus:  6 × Oto Melara 76 mm/62 MMI -tykkiä 1 × Menon-sukellusveneentorjuntaheitin 6 × 324 mm Mk 32 torpedoputkea 2 × AB212ASW-helikopteri
Alpino (runkonumero F580) oli Italian laivaston vuonna 1968 palvelukseen otettu Alpino-luokan fregatti.
Valmistus

Alus tilattiin Riva Trigososta Cantieri navali Riunitilta, missä köli laskettiin 27. helmikuuta 1963. Se laskettiin vesille 10. kesäkuuta 1967 ja liitettiin laivastoon 14. tammikuuta 1968.
Palvelus

Alus poistettiin palveluksesta 31. maaliskuuta 2006.
Aleksi Halme

| Aleksi Halme> Henkilötiedot |
| --- | --- |
Syntynyt: 13. marraskuuta 1999 (ikä 24) Tampere, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  184 cm
Paino:  88 kg
Seura
Seura:  Esbjerg Energy
Sarja:  Metal Ligaen
Pelinumero:  64
Pelaajaura
Pääsarjaura:  2019–
Aik. seurat:  TUTO Hockey (Mestis) Kiekko-Vantaa (Mestis) Jokerit (KHL) Frederikshavn White Hawks (Metal Ligaen)
Aleksi Halme (s. 13. marraskuuta 1999 Tampere) on suomalainen jääkiekkoilija, joka pelaa Tanskan Metal Ligaenin Esbjerg Energyssä. Hän on pelipaikaltaan vasen laitahyökkääjä.
Ura > Seuraura > Junioriura

Halme on Tampereen Ilveksen kasvatti. Hän siirtyi jo E-juniori-ikäisenä Porin Ässiin, josta Halme jatkoi kaudeksi 2014–2015 Oulun Kärppien C-nuoriin, jossa hän voitti kauden päätteeksi SM-hopeaa. Kaudeksi 2015–2016 Halme palasi Ässiin. Hänelle kertyi pelejä niin seuran A-, B- kuin B2-nuorissa. Halme oli Ässien B-nuorten paras pistemies ja maalintekijä sekä B-nuorten Mestiksessä tehoilla 18+11=29 että B-nuorten SM-sarjassa tehoilla 10+11=21.
Muskegon Lumberjacks varasi Halmeen 171. pelaajana USHL:n varaustilaisuudessa 2016. Hän siirtyi joukkueeseen kaudeksi 2016–2017 ja teki debyytissään kaksi syöttöpistettä, mutta ottelu jäi kuitenkin Halmeen ainoaksi Lumberjacksissa. Halmeen joukkue vaihtui USHL:ssä kahdesti: ensin Cedar Rapids RoughRidersiin ja sittemmin Chicago Steeliin, jossa Halme voitti kauden päätteeksi liigan mestaruuden, Clark Cupin.